વોશિંગ્ટન – સત્તાવાર સમાચાર આવી ગયા છે. અમેરિકાએ ઈરાનમાંથી કાચા તેલની આયાત કરવા માટે દુનિયાના જે દેશો પર નિયંત્રણો મૂક્યા હતા એમાંથી ભારતને એણે બાકાત કરી દીધું છે. અમેરિકાના વિદેશ પ્રધાન માઈક પોમ્પીઓએ કહ્યું છે કે ચોક્કસ પ્રકારના સંજોગોને ધ્યાનમાં લઈને અમે અમુક દેશોને કામચલાઉ ફાળવણી મંજૂર કરવાનો નિર્ણય લીધો છે. અમેરિકાએ નિયંત્રણોમાંથી ભારત, ચીન, ઈટાલી, ગ્રીસ, જાપાન, સાઉથ કોરિયા, તાઈવાન અને તૂર્કીને બાકાત રાખ્યા છે. અમેરિકાના આ નિર્ણયને પગલે ભારત હવે ઈરાન પાસેથી કાચું તેલ કોઈ પ્રકારના ટેન્શન વિના આયાત કરી શકશે.